
Par Ādažu vidusskolas teritorijas labiekārtošanu projekta "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā" (identifikācijas Nr. 4.2.1.5/2/25/I/008) ietvaros
Ādažu novada pašvaldība īsteno projektu "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā" (turpmāk – Projekts) (identifikācijas Nr. 4.2.1.5/2/25/I/008), kura mērķis ir radīt kvalitatīvu vispārējās izglītības infrastruktūru, kā arī uzlabot tehnoloģisko nodrošinājumu Ādažu vidusskolā un Carnikavas vidusskolā. Projekta ietvaros pie Ādažu vidusskolas plānots labiekārtot publisko teritoriju.
Saskaņā ar Ministru kabineta 2025. gada 28. janvāra noteikumu Nr. 72 "Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi kvalitatīviem un iekļaujošiem izglītības, apmācības un mūžizglītības pakalpojumiem, attīstot pieejamu infrastruktūru, tostarp veicinot noturību attiecībā uz tālmācību un tiešsaistes izglītību un apmācību" 4.2.1.5. pasākuma "Vispārējās izglītības iestāžu mācību vides uzlabošana" īstenošanas noteikumi" 22.8. apakšpunktu teritorijas labiekārtošanas izmaksas nedrīkst pārsniegt 2 % no Projekta kopējām attiecināmajām izmaksām.
Projekta kopējās izmaksas ir 1 437 245,88 euro, t.sk., teritorijas labiekārtošanai Projekta budžetā paredzēts finansējums 28 691,69 euro.
Pašvaldība 05.06.2026. izsludināja iepirkumu "Ādažu vidusskolas teritorijas labiekārtošana" (identifikācijas Nr. ĀNP 2026/89). Piedāvājumu iesniegšanas termiņš noslēdzās 06.07.2026., un tika saņemti seši piedāvājumi. Saimnieciski izdevīgākais piedāvājums ar zemāko cenu , kas atbilst iepirkuma prasībām  ir 46 678,27 euro, kas pārsniedz Projektā teritorijas labiekārtošanai paredzēto finansējumu attiecīgi par 17 986,58 euro.
Vienlaikus, apsekojot Ādažu vidusskolas teritoriju, secināts, ka kopā ar teritorijas labiekārtošanu (jaunas ietves izbūvi) vēlams arī pārbūvēt blakus esošās nolietotas kāpnes, kuru tehniskais stāvoklis neatbilst drošas ekspluatācijas prasībām. Kāpnes nebija iekļautas Projekta tehniskajā dokumentācijā un iepirkuma priekšmetā.
Lai nodrošinātu Projekta tehniskajā specifikācijā paredzēto teritorijas labiekārtošanas darbu pilnvērtīgu izpildi un vienlaikus sakārtotu teritorijas infrastruktūru, nepieciešams piešķirt papildu finansējumu (17 986.58 euro apmērā) iepirkuma rezultāta  izmaksu starpības segšanai, kā arī uzdot pašvaldības aģentūrai "Carnikavas komunālserviss" organizēt kāpņu pārbūvi tās 2026. gada budžeta tāmes ietvaros (~5000 euro apmērā).
Pamatojoties uz Pašvaldību likuma 4. panta pirmās daļas 2. un 4. punktu, 10. panta pirmās daļas 17. un 21. punktu, Ministru kabineta 28.01.2025. noteikumu Nr. 72 22.8. apakšpunktu, kā arī Projektu uzraudzības komisijas 14.07.2026. atzinumu, Ādažu novada pašvaldības dome:
NOLEMJ:
1. Piešķirt projekta "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā" (identifikācijas Nr. 4.2.1.5/2/25/I/008) īstenošanai papildu finansējumu teritorijas labiekārtošanas darbu veikšanai līdz 17 986.58 euro, lai nodrošinātu iepirkuma "Ādažu vidusskolas teritorijas labiekārtošana" (identifikācijas Nr. ĀNP 2026/89) rezultātā noslēdzamā līguma finansēšanu un visu tehniskajā specifikācijā paredzēto teritorijas labiekārtošanas darbu izpildi.
2. Papildu finansējumu 17 986.58 euro apmērā, kas Projektā pārsniedz 28 691.69 euro noteikto finansējumu, nodrošināt no pašvaldības 2026. gada budžeta konta nesadalītajiem finanšu līdzekļiem.
3. Centrālās pārvaldes Juridiskajai un iepirkumu nodaļai, slēdzot līgumu par Ādažu vidusskolas teritorijas labiekārtošanu saskaņā ar iepirkuma rezultātiem (identifikācijas Nr. ĀNP 2026/89) nodrošināt līgumā noteikto darbu izmaksu nodalīšanu starp Projekta finansējumu un pašvaldības budžeta finansējumu.
4. Pašvaldības aģentūrai "Carnikavas komunālserviss" organizēt cenu aptauju Ādažu vidusskolas teritorijā esošo kāpņu pārbūvei (izbūvei) un apmaksāt ar to saistītos izdevumus no aģentūras 2026. gada budžeta tāmes līdzekļiem.
5. Ādažu novada pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs							G. Miglāns

